**Д О К Л А Д**

**ЗА**

**СЪСТОЯНИEТO И ДЕЙНОСТТА през 2021**

НА НАРОДНО ЧИТАЛИЩЕ **„Стефан Караджа 1990“**

**Адрес: София, п.к. 1510, ул. „Гинци“ №**

**През изминалата година редовните членове на Читалището са 103, всички – индивидуални.**

 **Материалната база, която ползваме е непроменена -** общинска публична собственост с разгъната застроена площ 720 кв. м., салон с 180 места, зала с 60 места, учебна зала с 20 места и библиотека.

Библиотечният фонд /налични библиотечни единици/ е 16322 бр. Набавена литература през 2021 г. 94 бр. на стойност 1223 лв. Дарение 47 бр.

1. Абонамент – периодичен пречат 1 бр.
2. Регистрирани читатели 325 бр., новорегистрирани за 2021 г. 5 бр.
3. Брой посещения за 2021 г. 3550 бр., за дома. Компютри - 1 бр., достъпен за читатели.

**Финансирането и кадровото обезпечаване е следното:**

1. Получаваме субсидия „Държавна отговорност”.
2. Финансиране от района за дейност - не получаваме.
3. Целева субсидия от Министерство на културата – не сме получавали тази година.
4. Собствени приходи /наеми, такси и др./ - имаме , с които покриваме стопански разходи и разходи за дейност.
5. Финансиране по проекти – по един самостоятелен и два съвместни с друга организация.

Финансиране от Столична община и СОС не сме получавали.

Субсидираните бройки са 4.5 бр.

Секретар, библиотекар, касиер-домакин и хигиенист, един преподавател.

**Действащите школи, кръжоци, клубове и студии са следните:**

1. **Езикови** - английски и руски - общ бр. 2; бр. участници 10;
2. **По изкуствата** - общ бр. 8; бр.участници 184;

Школа „Брейк“ – 12 бр. смесена;

 Школа „Модерен балет“ – общо 56 бр., в т.ч. 10 бр. деца, 23 бр. ученици, над 18 г. – 23 бр.;

 Школа Пиано -14 бр. ученици;

 Школа Хип-хоп танци – 12 броя деца и ученици;

 Школа Мажоретен състав – 12 бр. ученици;

Смесена фолклорна група „Млади сърца“ – 15 бр. възрастни.

**Други школи** – общ бр. 3; бр. участници 61:

* Школа Йога – 21 бр. възрастни;
* Школа Зумба – 15 бр. смесена;
* Школа Степ аеробика – 25 бр. смесена.

**Клубове** - общ бр. 5 бр. участници 78 бр.

* Литературен клуб „Рада“ – 10-20 бр. (в зависимост от темата), смесена;
* Клуб „Приятели на животните“ – 16 бр. възрастни;
* Клуб „Добрата вест“ – 10 бр. ученици от 7 до 12 години;
* Клуб „Седянката“ за хора от третата възраст – 12 бр. възрастни.

**Други:**

* Лятна занималня за деца 2ри и 3ти клас от 15 юни до 30 юли – 18 ученици целодневно.

**Организирали сме участие в следните културни изяви на местно и градско ниво** и др.:

1. 151 години от рождението на Христо Ботев – поетично четене – литературен клуб „Рада“ и гости – 07.01.2021 г.
2. Бабин ден – възстановка на ритуала и седянка с жени от квартала и ДХУ ж.к. „Хаджи Димитър“ – 21.01.2021 г.
3. Празник на виното и любовта - съвместно с ДХУ и клуб „Седянката“ – 14.02.2021 г.
4. Отбелязване на народната традиция за изработване на мартенци с децата от ДГ № 103 – 01.03.2021 г.
5. Тематична витрина за Освобождението на България – 02.03.2021г.
6. Кулинарна изложба за Международния ден на жената – 8-ми март – 07.03.2021 г.
7. Великден – традиции, вяра и значение – клуб „Добрата вест“ – 12.04.2021 г.
8. Участие в МФФ „Нишавски хоровод“ – певческа група „Млади сърца“ – м.05.2021 г.
9. Първи стъпки в библиотеката – с ученици от 2ри клас 95 СУ –м.05.2021 г.
10. Изложбен кът за Ден Европа – 09.05.2021 г.
11. Честване на Стефан Караджа - патрон на квартала и на читалището – 11.05.2021 г.
12. Участие във фолклорен фестивал „Хопни ми тропни ми“ – с. Пролеша – СФГ „Млади сърца“ – м.09.2021 г.
13. Рисунки на открито за деца – Творческа работилница пред Читалището – 15.09.2021 г.
14. Участие в Националния фестивала на хората с увреждания – Перник – 31.07.2021 г.

Голяма част от планираните участия и наши организирани мероприятия бяха отложени поради наложените противоепидемични мерки.

 **Участие в проекти**

общ брой – 3

1. По Програма „Българските библиотеки – съвременни центрове за четене и информираност“ – кандидатстване, спечелване и реализация – месец 03-12/2021 г.

2. Работа с родители: „Училище за родители и възпитатели” два семинара за младежи със зависимости - отложен от 2020 г. за 2021 г. по искане на финансиращата страна.

Определяме следните ОСНОВНИ НАСОКИ ЗА РАЗВИТИЕ НА ДЕЙНОСТТА НА Народно читалище „Стефан Караджа 1990 г.“ София през 2022 г.

* Читалището работи за осъществяване на дейности в обществена полза, за развиване и обогатяване на културния живот в квартала, на социалната и образователна дейност, за запазване на българските обичаи и традиции.

ОСНОВНИ ЦЕЛИ И ЗАДАЧИ:

1. Читалищното ръководство да продължи да работи за съхраняване на културните традиции.

 2. Утвърждаване на читалището като културно-просветно средище с активни културни, информационни, социални и граждански функции.

 3. Да работи за привличане на децата и младежите в работата и изявите на читалището с включване на иновативни форми и дейности.

 4. Да продължава работата по проекти с цел подпомагане и развитие на читалищната дейност и обогатяване на библиотечния фонд.

5. Да развива сътрудничеството между читалищата в общината и партньорството с местната и общинска власт.

 6.Участия в обучения и семинари свързани с повишаване квалификацията на щатните служители.

 7. Разширяване обхвата на дейността на читалището с обществено значими цели, като социална и информационно-консултантска.

 8. Опазване, поддържане и обновяване на материалната база на читалището и компютърната техника в библиотеката.

9. Да поддържа активно партньорство с други институции – община, училище, детска градина, клуб на инвалидите, хората от третата възраст.

БИБЛИОТЕЧНА ДЕЙНОСТ:

1. Да се обновява библиотечния фонд според интересите на читателите чрез проекти и дарения.

 2. Да се оформят витрини в библиотеката и литературни четения във връзка с годишнини на бележити творци.

3. Да се работи за развитие на интереса на младите хора към посещение в библиотеката, като се проучи тяхното търсене.

 4. Да се предоставят адекватни информационни услуги в библиотеката според интересите на посетителите, при нужда да се организират обучителни курсове за потребители по начална компютърна грамотност.

 5. Провеждане на срещи с ученици и изготвяне на материали по търсени теми, с използване на новите електронни услуги в библиотеката.

 6. Да се осигурява равноправен и свободен достъп на всички посетители с цел задоволяване на потребностите от знание и информираност.

 7. Библиотеката да се утвърди като модерен информационен, образователен и културно-просветен център.

 8. Ежегодно да се прочиства библиотечния фонд от стари и повредени книги.

 КУЛТУРНО-МАСОВА ДЕЙНОСТ:

1. Участие в културни мероприятия на общинско и регионално ниво.

2. Чествания на годишнини, празници от местно и национално

значение и традиционни сборове.

ФИНАНСОВА ДЕЙНОСТ:

1. Редовно да се водят финансовите документи на читалището.

2. Редовно да се представят финансовите отчети пред Общината.

3. Редовно да се предоставя информация до НАП.

4. Да се събира съгласно устава членския внос.

5. Утвърждава субсидията отпусната от държавата за заплати и издръжка на работните места в Читалището.

ПРЕДСЕДАТЕЛ: ..........................................

 /В. Петров/